સિઝનની નવી આવક વધતાં ચણાના ભાવમાં સતત ઘટાડાની ચાલ જોવા મળી રહી છે. ચણાના ભાવ ત્રણ વર્ષના તળિયે પહોંચી ગયા છે. એ જ પ્રમાણે ઘઉં, સરસવ, મસુરના ભાવમાં પણ ઊંચી આવકના પગલે સતત ઘટાડો જોવા મળી રહ્યો છે. સરકારે વધતી આવકના પગલે ચણા પર ૬૦ ટકા આયાત ડ્યૂટી લાદી દીધી છે એટલું જ નહીં વટાણાની આયાત પર પણ ત્રણ મહિના ઉપર પ્રતિબંધ મૂકવામાં આવ્યો છે. ઘઉંના ભાવ પણ ટેકાના ભાવની ખરીદી કરતા આઠ ટકા નીચે જોવા મળી રહ્યા છે, જ્યારે ચણાના ભાવ પણ ટેકાના ભાવની ખરીદી કરતા ૨૦ ટકા નીચે ચાલી રહ્યા છે.